Nuralao permitti chi ti lessa
Moda di Raimondo Piras cantata nella gara poetica tenutasi a Nurallao dal 15 al 20 agosto 1974 in occasione della festa della Madonna della Strada 

Como la fatto una modiguzza
Pro non narrer ca no nde fatto
Però curza curza curza.

Nurallao permitti chi ti lessa
Custu modellu antigu in testamentu
Tia cherrere olare chei su entu
Pro ti cantare un'ode in poesia
Olare chei su entu cherres tia
In poesia un ode a ti cantare
Chei su entu tia cherrere olare
In poesia a ti catare un'ode
Una pregadoria e una lode
Fatta de sorte, paghe, cuntegnu e armonia
Che una lode una pregadoria
Fatta de sorte, paghe, armonia e cuntegnu
Vivas chent'annos de felice regnu
Chi sora chi ses naschidu beneigas
Comente oro lughen sas ispigas
Ca bi giughen su pane intro su coro
Comente lughen sas ispigas d'oro
Su pane intro su coro ca bi giughene
Comente oro sas ispigas lughene
Ca intro su coro bi giughen su pane
Gai brilles tue dae addane
Chei s'arcu balenu intro sa nue
Gai dae addane brilles tue  
Intro sa nue chei s’arcu balenu
Roda ispisciu isterzu ei su frenu
Guidende non fettada mai ischerzu  
Ispisciu roda frenu cun isterzu
Guidende ischerzu fetta mai 
Nostrasegnora ti guide gai
Senza ti fagher male non est tralaschidu

Nurallau permitti chi ti lessa
Custu modellu antigu in testamentu
Tia cherrere olare chei su entu
Ecc. ecc.   ........
	……..	
Chi beneiga s'ora chi ses naschidu.

In grazia ‘e Deu bene paschidu
Ti tratene unu seculu intreu
Bene paschidu in grassia ‘e Deu
Unu seculu intreu ti tratene
In grazia ‘e deu paschidu ene
Ti tratene de seculu intreu unu
Ei sos annos chi a benner sunu
Sas grazias in terra potas tennere
Ei sos annos chi bi sunu a bennere
Potas tenner sas grazias in terra
Mai connoscas un'ora ‘e gherra
Ogni perigulu si ch'essada a fora
Mai de gherra connoscas un'ora
E fora ogni perigulu si c’andede
E nostra signora sas grazias domandede
E la tenzas che colunna protetora

Nurallau permitti chi ti lessa
Custu modellu antigu in testamentu
Tia cherrere olare chei su entu
Ecc. ecc.   ........
	………
Chi beneiga chi ses naschidu s'ora.

Sa casta isposa chi est nostra segnora
Sia che mamma ‘ostra premurosa
Nostra segnora ch'est sa casta isposa
Premurosa sia che a mamma ‘ostra
Sa casta isposa che signora nostra
Che mamma ‘ostra premurosa siada
E preghede a Gesusu chi bos diada
De su chi domandades de piusu
E chi bos diada e preghede a Gesusu
De piusu de su chi domandades
E fin’a candu in su sonnu pregades
Che sende abizzos bos isculte tando
Pregades in su sonnu finas cando
Tando che sende abizzos bos iscultede
Cun su babbu eternu si cunsultede
Pro tutelare su ‘ostru guvernu
Si cunsulte cun su babbu eternu
Pro tutelare su guvernu ‘ostru
E in custu modernu tempus nostru
Sempre s'imbuccu l'acciapeda giustu
In tempus modernu nostru custu
Chi sempre giustu acciappeda s'imbuccu
Non b’appada de incidente mai truccu
Sa madonna e s'Istrada cherza gai
Non b'appada incidentes truccu mai
Cherza gai sa madonna e s'Istrada
Erottos sempre in d'ogni filada
D’ogni grazia bos benzada in favore
Eo appo fattu una moda minore
Non bo la potto faghere pius manna
Ca de la faghere culza appo decisu
Dae inoghe a chent'annos chi sa janna
Bos aberza Maria in paradisu
E tottu in grazia ‘e Deu alzende a prua
Pottemus sa lode cantare sa sua.